Απόφαση του Γενικού Δικαστηρίου της 29ης Σεπτεμβρίου 2021 – Ryanair κ.λπ. κατά Επιτροπής
(Υπόθεση T-448/18)1
(Κρατικές ενισχύσεις – Συμφωνίες που συνήψε η Kärntner Flughafen Betriebsgesellschaft με τη Ryanair και τις θυγατρικές της Airport Marketing Services και Leading Verge.com – Αερολιμενικές υπηρεσίες – Υπηρεσίες εμπορικής προώθησης – Απόφαση με την οποία οι ενισχύσεις κρίνονται μη συμβατές με την εσωτερική αγορά και διατάσσεται η ανάκτησή τους – Έννοια της κρατικής ενίσχυσης – Καταλογισμός στο κράτος – Πλεονέκτημα – Κριτήριο του ιδιώτη επενδυτή – Ανάκτηση – Άρθρο 41 του Χάρτη των Θεμελιωδών Δικαιωμάτων – Δικαίωμα πρόσβασης στον φάκελο – Δικαίωμα ακροάσεως)
Γλώσσα διαδικασίας: η αγγλική
Διάδικοι
Προσφεύγουσες: Ryanair DAC (Swords, Ιρλανδία), Airport Marketing Services Ltd (Δουβλίνο, Ιρλανδία), FR Financing (Μάλτα) Ltd (Douglas, Νήσος του Μαν) (εκπρόσωποι: E. Vahida και Ι. Μεταξάς-Μαραγκίδης, δικηγόροι, και B. Byrne, solicitor)
Καθής: Ευρωπαϊκή Επιτροπή (εκπρόσωποι: K. Blanck, A. Μπουχάγιαρ και S. Noë)
Αντικείμενο
Προσφυγή δυνάμει του άρθρου 263 ΣΛΕΕ με αίτημα τη μερική ακύρωση της αποφάσεως (ΕE) 2018/628 της Επιτροπής, της 11ης Νοεμβρίου 2016, σχετικά με την κρατική ενίσχυση SA.24221 (2011/C) (πρώην 2011/NN) που εφάρμοσε η Αυστρία για τον αερολιμένα του Klagenfurt, τη Ryanair και άλλες αεροπορικές εταιρείες που χρησιμοποιούν τον αερολιμένα (ΕΕ 2018, L 107, σ. 1), κατά το μέρος της που αφιορά τις προσφεύγουσες.
Διατακτικό
Το Γενικό Δικαστήριο αποφασίζει:
Απορρίπτει την προσφυγή.
Οι Ryanair DAC, Airport Marketing Services Ltd και FR Financing (Malta) Ltd φέρουν τα δικαστικά έξοδά τους, καθώς και τα έξοδα στα οποία υποβλήθηκε η Ευρωπαϊκή Επιτροπή.
____________
1 EE C 319 της 10.9.2018.